Predkladacia správa

 
Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 313/2003 Z. z. o požiadavkách na zdravie zvierat pri premiestňovaní, výmene s členskými štátmi a dovoze zvierat, spermy, oocytov a embryí z tretích krajín v znení neskorších predpisov na základe Plánu legislatívnych úloh vlády SR na rok 2014.
Predkladaným návrhom nariadenia vlády Slovenskej republiky sa preberá do právneho poriadku Slovenskej republiky Smernica EP a Rady 2013/31/EÚ z 12. júna 2013, ktorou sa mení smernica Rady 92/65/EHS, pokiaľ ide o veterinárne požiadavky, ktorými sa riadi obchod so psami, mačkami a fretkami v rámci Únie a ich dovoz do Únie (Ú. v. EÚ L 178, 28.6.2013).
Návrh nariadenia vlády nemá vplyv na rozpočet verejnej správy ani na podnikateľské prostredie, nemá sociálne vplyvy, ani vplyv na životné prostredie a informatizáciu spoločnosti.
Návrh nariadenia vlády je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právnymi aktmi Európskej únie.
Účinnosť nariadenia vlády vzhľadom na upravovanú problematiku je navrhnutá tak, aby bola dostatočná legisvakančná doba.
Návrh nariadenia vlády nie je nutné predložiť do vnútrokomunitárneho pripomienkového konania.
Návrh nariadenia vlády bol predmetom pripomienkového konania, ktorého výsledok je vo vyhodnotení pripomienkového konania, materiál sa na rokovanie predkladá bez rozporov.